b'\n_START_ARTICLE_\nLuka Rupnik\n_START_SECTION_\nZa\xc4\x8detki\n_START_PARAGRAPH_\nKo\xc5\xa1arkarskih ve\xc5\xa1\xc4\x8din se je dolgo \xc4\x8dasa u\xc4\x8dil v Idriji, ker pa klub ob njegovem prehodu med mladince ni ve\xc4\x8d funkcioniral na najvi\xc5\xa1jem nivoju, se je odlo\xc4\x8dil nadaljevati kariero pri ljubljanskem Slovanu. Kot eden ve\xc4\x8djih talentov na svetu je bil s 17. leti povabljen v New York, kjer je z 27 dose\xc5\xbeenimi to\xc4\x8dkami postal MVP revialne tekme talentov z vsega sveta.\n_START_SECTION_\nKlubska kariera\n_START_PARAGRAPH_\nTrenutno kot organizator igre igra pri \xc5\xa1panskem ko\xc5\xa1arkarskem prvoliga\xc5\xa1u Montakit Fuenlabrada. Pogodbo ima podpisano do junija 2019. Bil je tudi organizator igre pri Union Olimpiji do leta 2016. Pred tem je v Union Olimpiji igral tri leta. Prave poteze je pri\xc4\x8del kazati \xc5\xa1ele v tretji sezoni, na \xc5\xbealost pa so ga v tej zaznamovale po\xc5\xa1kodbe. Za\xc4\x8detek svoje profesionalne kariere je pre\xc5\xbeivel v Geoplin Slovanu, kjer se je spoznal s te\xc5\xbeavnostjo prve slovenske lige.\n_START_SECTION_\nReprezentanca\n_START_PARAGRAPH_\nBo\xc5\xbeidar Maljkovi\xc4\x87 ga je povabil na EP2011 v Litvo kot enega najbolj perspektivnih igralcev na polo\xc5\xbeaju organizatorja igre. V reprezentanco se je ponovno uvrstil na EP2015, kjer pa je odigral le nekaj minut.\n_START_SECTION_\nOsebno\n_START_PARAGRAPH_\nJe ne\xc4\x8dak Francija Rupnika, legendarnega idrijskega ko\xc5\xa1arkarja, ki je bil izjemen strelec (leto dni je igral tudi za ljubljansko Olimpijo). Njegov idol je dolgoletni reprezentant Jaka Lakovi\xc4\x8d.'